  Виталий Пронин Россия 1 телеканаллэн «Я Россия» проектэз вуэ Иже. 12-тӥ гудырикошконэ 12.00 часысен 18.00 часозь М. Горький нимо паркын ортчоз фотосессия.Та дырозь вотэсын куара сётон мынӥз: кытчы вуоз «Я Россия» проект, мукет городъёсты трослы азьпалтыса вормиз - Ижкар.Озьыен, фотосессие пыриськем адямиослэн ымныръёссы но потозы Россия 2 телеканалэ. Озьы ик татын концерт возьматозы филармониысь нылпиос но «Голос. Дети» вожвылъяськонэ пыриськем Лиза Перминова, нылпиосты шулдыртозы клоунъёс. Котькуд мылкыд карись быгатоз ассэ ведущий чотын эскерыны.Озьы ик татысен «Ижысь открытка» келяны луоз. Откырткаос дунтэк сётӥсько, тӥледлы адрес но марка гинэ ваёно луоз.Вотэсын али мынэ мукет но конкурс: котькуд адями быгатэ телефоназ пичи видео гожтыны но вераны «Мон - Россия». Уждэс вотэсэ поттоно #ЯРОССИЯИЖЕВСК #ЯРОССИЯ хештэгъёсын пусйыса. Тужгес амалоосыз сюрозы «Удмуртия» ГТРК-лэн эфираз но National GeographicTraveler журналлы гожтӥськон басьтозы. Вормисьёсты ӟечкылалозы 12-тӥ гудырикошконэ.Сергей Захаров  